એરપેનો એ મોસ્કો, રશિયાના કેટલાક ઉત્સાહી ફોટોગ્રાફર્સે શરૂ કરેલો એક અનોખો પ્રોજેક્ટ છે. આ પ્રોજેક્ટમાં પૃથ્વીનાં વિવિધ સુંદર કુદરતી કે માનવસર્જિત સ્થળોના હાઇ-રેઝોલ્યુશન ધરાવતા એરિયલ પેનોરમા તૈયાર કરવામાં આવે છે (‘સાયબરસફર’ના જૂના વાચકો માટે પેનોરમા શબ્દ બિલકુલ અજાણ્યો નહીં હોય. તમે નવા નવા આ સફરમાં જોડાયા તો તમને વિનંતી કે એપ્રિલ ૨૦૧૨ના અંકમાં આપેલો “પેનોરમિક ફોટોગ્રાફી કેવી રીતે કરશો?’’ લેખમાં આ વિષયનું જરૂરી બેકગ્રાઉન્ડ મેળવી લેશો).